Registreeritud EAL-is
									                 Nr.    / RS
								    	                            .2003.a.
IGAMEHE RALLISPRINT 

2003.a. IGAMEHE RALLISPRINT Karikavõistluse II etapp
“SÕBRAKESKUS - RAADIO KUKU 2003”
13. aprillil 2003.a.  Tartus, Raadi lennuväljal

J U H E N D

1.	Programm

1.1	Esmaspäeval,  24.märtsil avaldatakse internetis võistlusjuhend 
1.2	Esmaspäeval, 31.märtsil algab registreerimine 
1.3	Teisipäeval, 08. aprillil lõpeb registreerimine 
1.4	Reedel, 11.04. avaldatakse internetis stardijärjekord (www.auto.ee/igamehe)
1.5	Pühapäeval, 13. aprillil: 
08.00 - 10.00 Dokumentide kontroll, tehniline kontroll
08.00 – 10.30 Trass avatud võistlejatele jalgsi tutvumiseks
10.30  Võistluse avamine
orient.  11.00 Start esimesele võistlusautole
orient.  17.00 Autasustamine, võistluse lõpetamine 

2.	Aeg ja Koht 

2.1	Võistlus toimub pühapäeval, 13. aprillil 2003.a. Tartus Raadi lennuvälja territooriumil. Dokumentide kontroll ja tehniline kontroll võistluspaigas.
Võistlejatele ligipääs Narva mnt. poolt  Vahi tn. kaudu. 
2.2	Info võistluse kohta:
tel. 056 625988 või e-mailil andre@raudroos.ee

3.	Määrang

3.1	Võistlus viiakse läbi kehtiva Rahvasprindi Võistlusmääruse, 2003.a. Igamehe Rallisprindi Karikavõistluse üldjuhendi ja käesoleva võistlusjuhendi järgi.

4.	Korraldajad 

4.1	Võistluse korraldaja on MTÜ SK Raudroos koostöös MTÜ-ga A-Racing.
4.2	Võistluse direktor Kaimo Vene  tel. 050 40531
4.3	Võistluse juht Aivar Parts tel. 052 47563
4.4	Tehniline kontroll  Kalev Vilgats  tel. 051 58343
4.5	Peaajamõõtja Vallo Jõeorg

5.	Võistluse kirjeldus 

5.1	Võistlustrassi pikkus on 2100 m. 
5.2	Võistlustrass on kombineeritud - 180m kruusakattel ning 1920m asfaldil ja betoonil.
5.3	Treeningsõite ei toimu, rajaga on lubatud tutvuda jalgsi selleks ettenähtud ajal.
5.4	Stardijärjestus vooru esimese võistleja stardiajaga avaldatakse Ametlikul Teadetetahvlil iga vooru eel hiljemalt 10 minutit enne esimese võistlusauto starti.
5.5	Stardihetkeks on punaste fooritulede kustumise hetk, aeg mõõdetakse elektrooniliselt 1/100 sek täpsusega. Valestart fikseeritakse fotosilmaga.
5.6	Stardijärjekorra määrab korraldaja, see avaldatakse 2 päeva enne võistlust internetileheküljel www.auto.ee/igamehe ning võistluspäeval Ametlikul Teadetetahvlil. 
5.7	Ametlik Teadetetahvel asub stardi ja finiši kõrval.

6.	Võistlusautod, tehnonõuded, varustus 

6.1	Võistlusautode tehnilise kontrollimise  aluseks on EAL Tehnikakomitees 26.02.2003 kinnitatud rahvaalade võistlusautode tehnonõuded (Avaldatud rahvasprindi Võistlusmääruse lisas). Kuna nimetatud nõuded hakkavad kehtima ametlikult alates 01.05.2003, on võistluse tehnilisel kontrollil õigus teha erandkorras mööndusi mõnede otseselt ohutusega mitteseotud punktide osas.
6.2	Lisa- ja ohutusvarustusest on lubatud võistluse ajaks eemaldada varuratas, tungraud, tõkiskingad, ohukolmnurk. Tulekustuti ja autoapteegi eemaldamine ei ole lubatud.
6.3	Vältimaks arusaamatusi võistluspäeval on võimalik tehnilise seisundi mittevastavuse kahtluse korral eelnevalt konsulteerida või auto ette näidata Tallinnas võistluse tehnilisele kontrollile (tel . 051 58343 Kalev Vilgats)
6.4	Võistlusauto tehnoseisundit ja rehve võib korraldaja kontrollida iga vooru eel.
6.5	Rendiautol võistlemine on lubatud ainult eelneval kokkuleppel korraldajate ja rendifirmaga (punkt ei kehti liisingautode kohta). 
6.6	Võistlusnumbrid väljastab korraldaja, need paigaldatakse võistleja poolt enne tehnilist kontrolli võistlusauto külgedele. 
6.7	Tehnilist kontrolli mitteläbinud võistlusautot starti ei lubata.
6.8	Korraldajal on õigus lasta paigaldada võistlusautole lisaks reklaamkleebiseid.
6.9	Juhul, kui võistleja keeldub või eemaldab võistluse ajal korraldaja poolt ettenähtud sponsorreklaami võistlusautol, lubatakse võistleja (vooru) starti peale kahekordse maksimaalse stardimaksu tasumist

7.	Võistlejad, võistlusklassid

7.1	Võistlusklassid (vastavalt KV üldjuhendile):
1.	Kaherattaveolised autod mootori kubatuuriga kuni 1800 cm3 (2WD-V)
2.	Kaherattaveolised autod mootori kubatuuriga üle 1800 cm3  (2WD-S)
3.	Neljarattaveolised autod (4WD)
4.	Naised 2WD ja 4WD autodel ühises arvestuses (N)
7.2	Ühe autoga võib osaleda ühes klassis kuni kaks võistlejat (kolmas ja neljas võistleja sama autoga võivad osaleda klassis N), sellest tuleb teavitada korraldajat registreerimisel. 
7.3	Kui võistlusautoga osaleb rohkem kui kaks võistlejat, tohib võistlussõidu ajal olla nähtaval ainult õige stardinumber (ülejäänud stardinumbrid tuleb sõidu ajaks kinni katta).
8.	Mandaadis esitatavad dokumendid

8.1	Juhtimisõigust tõendav dokument.
8.2	Sõiduki registreerimistunnistus kehtiva tehnoülevaatuse märkega.
8.3	Sõiduki kasutusõigust tõendav dokument (vajadusel).
8.4	Sõiduki kohustusliku Liikluskindlustuse poliis.
8.5	EAL litsents või Võistlejakaart (sisaldab kindlustust, võimalik osta kohapeal ja kehtib kõikidel 2003.a. EAL-is registreeritud Igamehe Rallisprindi, rahvaralli- ja autoorienteerumisvõistlustel, hind 300 EEK. Võistlejakaardi taotlejatel kohustuslik kaasa võtta dokumendifoto 3x4).

9.	Registreerimine ja osavõtumaks 

9.1	Võistlusele saab registreeruda ainult internetileheküljel www.auto.ee/igamehe oleva registreerimisankeedi alusel. Ankeedis märgitud auto registreerimisnumbri alusel toimub võistlusautode pääs võistluspaiga territooriumile. 
9.2	Osavõtutasu kuni 08.04.2003 kõikides klassides 250 EEK võistleja kohta.
9.3	Maksta saab ülekandega MTÜ SK Raudroos arvelduskontole 10220023388016 Eesti Ühispangas (selgituseks märkida osaleja(te) nimi) või sularahas. 
9.4	Registreerimisankeedi täitnud võistlejaid, kellelt osavõtutasu on sularahas või ülekandega 08. aprilliks laekumata, ei loeta registreerunud võistlejateks. Registreerimisankeedi täitmine ei ole stardikoha broneerimise aluseks. 
9.5	Stardikohad täidetakse ja registreerunud võistlejate nimed avaldatakse internetileheküljel www.auto.ee/igamehe registreerimisankeedi täitnud võistlejate osavõtutasude laekumise järjekorras. 
9.6	Peale 08.04.2003.a. panka laekunud, samuti starti lubatute maksimumarvu ületanute osavõtutasud kantakse tagasi peale võistluse toimumist.
9.7	Vabade stardikohtade olemasolul toimub 09.-10.aprillil (kell 10.00-17.00) lisaregistreerimine. Lisaregistreerimisel on osavõtutasu kõikides klassides 300 EEK. Maksmine ainult Tallinnas ja sularahas, täpne aeg ja koht tuleb leppida kokku tel 050 77798. Lisaregistreerimine toimub jooksvas järjekorras vastavalt maksmisele.
9.8	Kohapeal (võistluspaigas) registreerimist ei toimu.
9.9	Starti mitteilmunud registreeritud võistlejatele osalustasu ei tagastata.
9.10	Korraldaja võib kuni 90% makstud osalustasust tagastada võistlejale, kes teatab kuni 08.aprillini oma mitteosalemisest.
9.11	Võistlusele lubatakse kuni 120 võistlejat. Korraldaja poolt on broneeritud kuni 08.04.2003 stardikohad iga võistlusklassi 15 paremale võistlejale karikasarja punktiarvestuse hetkeseisu järgi. Alates 09.04.2003 on kasutamata broneeritud stardikohad lisaregistreerimise käigus täitmiseks.
9.12	Hooldusautodele on lubatud tasuline sissesõit võistluspaiga territooriumile hinnaga 100 EEK, maksmine kohapeal. 

10.	Üldised kohustused 

10.1	Võistlejad peavad järgima kohtunike korraldusi kogu võistluse jooksul. 
10.2	Võistlusautol peavad korraldaja poolt antud võistlusnumbrid ja reklaamkleebised olema ettenähtud kohas ning nähtavad (v.a. p.7.3. nimetatud juhul) kuni võistluse lõpuni. 
10.3	Võistluspaigas võistlustrassi välisel alal on keelatud liikuda kiiremini kui 20 km/h. Kohtuniku poolt fikseeritud silmnähtava kiiruseületamisega kaasneb võistluselt eemaldamine. 
10.4	Võistluse toimumise ajal (peale tehnilist kontrolli kuni protestiaja lõpuni) võistluspaiga territooriumilt võistlusautoga lahkumine ilma võistluse juhi loata loetakse võistluse katkestamiseks.  Seda ka juhul, kui võistlejal on kirjas kahe vooru tulemused.
10.5	Iga võistleja osaleb omal vastutusel. Võidusõidust tulenevat kahju ei hüvitata võistluse korraldajate ega raja haldajate/omanike poolt.

11.	Tulemuste arvestamine 

11.1	Arvestust peetakse neljas võistlusklassis eraldi.
11.2	Võistlejate paremusjärjestus igas klassis määratakse kahe parema vooru aegade summeerimise teel. Kõrgema koha saab väiksema ajaga võistleja. 
11.3	Vooru aeg kuulub tühistamisele rajatähise sellise puute korral, mille tagajärjel rajatähis nihkub paigast, läheb ümber või muudab oma kuju.

12.	 Protestid

12.1	Protestimaks on 1000 EEK, mootori kubatuuri mõõtmist eeldav protest - 3000 EEK. Protestimaks tagastatakse õigustatud protesti korral. 
12.2	Protestid mootori kubatuuri kohta võib kohapealsete vajalike mõõteseadmete puudumise korral erandkorras lahendada ka kolme tööpäeva jooksul peale võistluse toimumist ja ametlike tulemuste avaldamist, õigustatud protesti korral kuuluvad auhinnad hilisemale ümberjagamisele.
12.3	Kõik kulutused auto kontrollimiseks ja transpordiks tuleb katta:
- hagejal, kui protesti ei rahuldatud
- kostjal, kui protest rahuldati.

13	 Autasustamine, auhinnad 

13.3	Iga võistlusklassi kolme paremat võistlejat autasustatakse medali ja aukirjaga. 
13.4	Auhinnad parematele ja loosiauhinnad võistluse toetajatelt.
13.5	Loositakse 2 tasuta osalust järgmisele Igamehe Rallisprindi etapile.
13.6	Loosiauhinnad loositakse kohalolevate võistlejate vahel autasustamise käigus. Autasustatavad on kohustatud osalema tseremoonial. Puudumisel kaotavad nad õiguse auhindadele.

Korraldajad jätavad endale õiguse teha muudatusi võistluse ajakavas ja võistluse käigus.
Korraldajatel on õigus eemaldada võistluselt koos tulemuste tühistamisega käesolevat juhendit mittetäitvad, samuti ebakained, ebasportlikult ja ebaviisakalt käituvad võistlejad.

Kõik käesoleva juhendiga määratlemata juhtumid lahendab võistluse juht kohapeal.